 Wakhtigu waa goor galab ah, saacaduna waa afartii oo rubuc dhiman, waa Bishii Oktoobar ee Sannadkii 1976-kii, waxaa balansan wafdi dawladda Soomaaliya ka socda iyo masuuliyiin Mareykan ah, goobtu waa goob khaas ah Apartment oo ku taala Hoteelka caanka ee Waldorf-Astoria ee Magaalada New York, goobtani waxay gaar u aheyd xog-hayahii hore ee Arimaha dibada Mareykanka Henry Kissinger, kaas oo kulamada gaarka ah ku qabsan jirey, waana meel u gaar ah xoghayaha iyo shaqaalihiisa oo kaliya. 